ཎྜལ་སོགས་སྤྱི་ལྟར་བྱའོ། །དེ་ལྟར་ཚེ་དབང་གི་མཚམས་སྦྱོར་ཉུང་ངུ་འདི་ནི་ཆོས་
འདིའི་བདག་པོ་བླ་མ་བསམ་གཏན་བསྟན་འཛིན་གྱི་དབོན་པོ་བླ་མ་ཆོས་ཀྱི་དབང་ཕྱུག་ནས་
བསྐུལ་བ་ལྟར། སི་ཏུས་ས་བྱི་ལོ་དབྱུག་ཟླའི་དུས་ཚེས་དགེ་བར་ཐུབ་བསྟན་ཆོས་འཁོར་དུ་
བྲིས་པ་དགེ་ལེགས་འཕེལ། །
།ཐུགས་རྗེ་ཆེན་པོ་མི་ཏྲ་སྙིང་ཐིག་གི་དབང་བསྐུར་མཚམས་སྦྱོར།
འཇིག་རྟེན་དབང་ཕྱུག་སྤྱན་རས་གཟིགས་དབང་དང་། །དེ་ཉིད་བཤེས་གཉེན་རྣལ་
འབྱོར་གྲུབ་པ་ཆེ། །དེ་དངོས་འཆི་མེད་པདྨ་འབྱུང་གནས་ཏེ། །ཀུན་འདུས་རིག་པ་འཛིན་
དབང་སྤྱི་བོས་མཆོད། འདིར་ཐུགས་རྗེ་ཆེན་པོ་མི་ཏྲ་སྙིང་ཐིག་གི་དབང་བསྐུར་བའི་
མཚམས་སྦྱོར་ཅུང་ཟད་བརྗོད་ན། དང་པོ་སློབ་མ་སྟ་གོན་གྱི་སྐབས་སུ་ཕྱི་རོལ་ཏུ་ལས་བུམ་གྱི་
648

སི་ཏུ་ཆོས་ཀྱི་འབྱུང་གནས་ཀྱི་བཀའ་འབུམ།
རྒྱ་བོད་སྨན་སྦྱོར་ཐོར་བུའི་སྐོར།
ཆུས་ཁྲུས་བྱས་ནས་མིག་རས་ཀྱིས་བཀབ་ནང་དུ་རིམ་པར་ཁྲིད་པའི་ཚེ་ཁྲོ་བོའི་སྔགས་ཀྱིས་
ཐུན་བྲབས་བྱས་ནས་སློབ་དཔོན་གྱི་མདུན་དུ་འཁོད་པ་ལ། སློབ་དཔོན་གྱིས་ནམ་མཁའ་དང་
མཉམ་པའི་སེམས་ཅན་ཐམས་ཅད་སངས་རྒྱས་ཀྱི་གོ་འཕང་ཐོབ་པར་བྱ། དེའི་ཆེད་དུ་རྡོ་རྗེ་
ཐེག་པའི་ཆོས་ཟབ་མོ་གསན་དགོངས་པའི་ཐུགས་བསྐྱེད་གསལ་བཏབ་ནས་གསན་པར་ཞུ་
བ་ལས་འདིར་ཐེག་ཆེན། དེ་ལས་ཀྱང་འབྲས་བུ་སྔགས་ཀྱི་ཐེག་པ་ཡིན་ཞིང་། བོད་ཡུལ་
འདིར་གསང་སྔགས་གསར་རྙིང་གི་དབྱེ་བས་ཕྱི་མའི་རྙིང་མ་གཏེར་རྒྱུད་དུ་གྲགས་པ་སྟེ།
ཐུབ་པའི་དབང་པོའི་རྒྱལ་ཚབ་སློབ་དཔོན་ཆེན་པོ་པདྨ་འབྱུང་གནས་ཀྱིས་སྤྱན་རས་
གཟིགས་མི་ཏྲ་ཛོ་གི་ཉིད་ལས་གསན་པའི་ཚུལ་མཛད་པའི་སྙིང་ཐིག་གི་ཆོས་སྐོར་འདི་ཉིད་
སློབ་དཔོན་ཆེན་པོ་བོད་ཡུལ་དུ་ཕེབ་པའི་ཚེ་ཨཱརྱ་ས་ལེ་ལ་སོགས་པ་སྐལ་ལྡན་རྗེ་འབངས་
བཅུ་བདུན་ལ་རྗེས་སུ་གདམས་ཤིང་སྨིན་གྲོལ་དུ་མཛད་ནས་རེ་ཞིག་ཟབ་མོའི་གཏེར་དུ་སྦས་
པ་དུས་ཕྱིས་ཨཱརྱ་ས་ལེའི་རྣམ་འཕྲུལ་སྤྲུལ་པའི་གཏེར་སྟོན་ཆེན་པོ་སྟག་ཤམས་ནུས་ལྡན་རྡོ་
རྗེ་དེ་ཉིད་ཀྱིས་སྤོ་བོ་འདོང་ཆུའི་གཙུག་ལག་ཁང་ནས་སྤྱན་དྲངས་ཏེ་ལུང་བསྟན་ཆོས་
བདག་རྣམས་ལ་སྤེལ་ཞིང་རྟེན་འདྲེལ་གྱི་སྒོ་ཕུན་སུམ་ཚོགས་པར་འགྲིགས་པ་ཡིན་པས
ཆོས་འདིའི་སྒོ་ནས་སྨིན་བྱེད་ཀྱི་དབང་བསྐུར་བ་ལ་སྔོན་འགྲོ་དངོས་གཞི་གཉིས་ཀྱི་སྔོན་
འགྲོ་སྟ་གོན་གྱི་སྐབས་སུ་བབ་པ་ཡིན་པས་དེའི་ཆེད་དུ་མཎྜལ་འབུལ་བར་ཞུ། མཎྜལ་འབུལ།
དེ་ནས་ཁྱེད་རང་རྣམས་དམིགས་པ་འདི་བཞིན་དུ་མཛོད། རང་གི་སྡོད་ཡུལ་སོགས།
བཞུགས་པར་བསམས་ལ་དེའི་དྲུང་དུ་ཕྱག་འཚལ་བའི་མོས་པས་རྗེས་ཟློས་མཛོད། ཧོ གང་
གི་བྱིན་རླབས་འོད་ཟེར་རབ་འཕྲོས་པས༔ སོགས་ནས། འཁོར་དང་བཅས་ལ་ཕྱག་འཚལ་
མཆོད་པར་བྱ༔ ཞེས་པའི་བར་རྗེས་ཟློས་བྱ། བསྡུ་ན་ལས་བྱང་གི་སྐྱོན་གྱིས་མ་གོས་སོགས་
ནས་ལྷ་ལ་ཕྱག་འ
་འཚལ་ལོའི་བར་གྱིས་འཐུས། དེ་ནས་སྐྱབས་སུ་འགྲོ་བ་དང་སེམས་བསྐྱེད་པ་
འདིའི་རྗེས་ཟློས་མཛོད། ཧྲཱིཿ བླ་མ་དཀོན་མཆོག་ཐུགས་རྗེ་ཅན་རྣམས་ལ༔ བྱང་ཆུབ་མ་ཐོབ་
བར་དུ་སྐྱབས་སུ་མཆི༔ བྱང་ཆུབ་སེམས་བསྐྱེད་བདག་གིས་བཟུང་ནས་ཀྱང༔ འགྲོ་ལ་ཕན་
ཕྱིར་སངས་རྒྱས་འགྲུབ་པར་ཤོག༔ ༀ་མ་ཎི་པདྨེ་ཧཱུཾ༔ ལན་གསུམ། སྤྲོ་བ་བསྐྱེད་ཕྱིར་ཆོས་
649

དབང་བསྐུར་ཆ
་མཚམས་སྦྱོར།
བཤད་པ་ནི། ཧོ༔ འཇིག་རྟེན་དུ་ནི་སོགས་ནས། དེ་རིང་རྙེད་ཀྱི་བར་བརྗོད། དེ་ནས་བར་
ཆད་སྲུང་ཕྱིར་སྲུང་སྐུད་གདག་པ་ནི། རྟ་མགྲིན་གྱི་སྔགས་བཟླས་པའི་སྲུང་སྐུད་དཔུང་བར་
བཅིངས། དེ་ནས་ཁྱེད་རང་རྣམས་ཀྱི་དངོས་གྲུབ་ཀྱི་སྐལ་པ་བརྟག་པའི་དོན་དུ་འབྲུ་གསུམ་
གྱི་བྱིན་གྱིས་བརླབས་པའི་སོ་ཤིང་འདི་ཉིད་མཚན་མའི་དཀྱིལ་འཁོར་དུ་ཐལ་མོ་སྦྱར་བའི་
བར་དུ་འཛིན་པས་འདོར་བར་ཞུ། ཞེས་འདོར་དུ་འཇུག དེ་ལྟར་དོར་བའི་རྩེ་མོ་ཕྱོགས་
བཞིར་བསྟན་ན་ལས་བཞི་དང་མཚམས་སུ་དངོས་གྲུབ་ཕྲན་ཚེགས་འགྲུབ་པ་ཡིན་ནོ་ཞེས་
བརྗོད། ཀུ་ཤིའི་ཆུན་པོ་གཉིས་ལ་ཨོཾ་མུ་ཙི་སོགས་སྔགས་བཏབ་ནས་ཀུ་ཤའི་ཆུན་པོ་འདི་ཉིད་
སྔས་དང་སྟན་དུ་བྱས་ནས་ཉལ་ཏེ་རྨི་ལམ་གྱི་ལྟས་གང་བྱུང་བ་ངེད་ལ་ནང་པར་སྨོས་ཤིག
ཅེས་བསྒོས་ནས་རང་གནས་སུ་གཏང་ངོ་། །ཕྱིར་ནང་རྨི་ལམ་དྲིས་ནས་ངན་ན་ཟློག་ཐབས་
ཀྱི་བཀོད་པ་བྱ། དེ་ནས་དབང་དངོས་བཞི་བསྐུར་བ་ལ། དཀྱིལ་འཁོར་ཁང་པའི་ཕྱི་རོལ་ཏུ་
ཁྲུས་བྱས་ནས་སློབ་བུ་རྣམས་ནང་དུ་ཁྲིད་ནས། སློབ་དཔོན་གྱིས། ཀྱེ་ཁྱོད་ནི་སོགས་བྲིས།
ཧོཿབདག་ནི་སོགས་ལན་བཏབ་ཡོལ་བའི་ཕྱི་རོལ་དུ་སློབ་མ་རྣམས་ལངས་ནས་འཁོད་པ་ལ་
གླུད་དང་ཆངས་བུ་སོགས་བསྔོས་ནས་ཕྱིར་བཏང་། བདུག་པ་དང་ཐུན་བྲབས་སོགས་ཀྱིས་
བགེགས་བསྐྲད། མཚམས་གཅོད་སྲུང་འཁོར་བསྒོམ། སློབ་མ་རྣམས་གྲལ་དུ་འཁོད་པ་ལ།
ན
ནམ་མཁའ་དང་མཉམ་པའི་སོགས་སེམས་བསྐྱེད་གསལ་བཏབ་ནས། གསན་བར་བྱ་བའི་
ཆོས་ནི། བསྐལ་བཟང་གི་སངས་རྒྱས་སྟོང་ལ་སོགས་པའི་སྤྲུལ་གཞིར་གྱུར་ཅིང་བདེ་བར་
གཤེགས་པ་ཐམས་ཅད་ཀྱི་ཐུགས་མི་རྟོག་པའི་སྙིང་རྗེ་ཆེན་པོ་གཅིག་ཏུ་འདུས་པའི་རང་
ས་བའི
འདས་འཇིག་རྟེན་དབང་ཕྱུག་ཐུགས་རྗེ་ཆེན་པོ་སྤྱན་རས་གཟིགས་མི་ཏྲ་སྙིང་ཐིག་གི་དཀྱིལ་
འཁོར་དུ་ཁྱེད་རྣམས་སྨིན་པར་བྱ་བའི་ཕྱིར་སློབ་མ་ལྷག་པར་གནས་པའི་ཆོས་རྣམས་སྔོན་དུ་
སོང་ནས་དངོས་གཞིའི་དབང་བསྐུར་ཞུ་བའི་ཕྱིར་རྡོ་རྗེ་སློབ་དཔོན་དང་དཀྱིལ་འཁོར་གྱི་
གཙོ་བོ་གཉིས་སུ་མེད་པའི་དྲུང་དུ་མཎྜལ་འབུལ་བར་ཞུ། ཞེས་བརྗོད། མཎྜལ་འབུལ། དེ་
ནས་རྡོ་རྗེ་སློབ་དཔོན་ལ་ཕྱག་འཚལ་བ་སྔོན་དུ་འགྲོ་བས་གསོལ་བ་གདབ་པ་འདིའི་རྗེས་
650

སི་ཏུ་ཆོས་ཀྱི་འབྱུང་གནས་ཀྱི་བཀའ་འབུམ།
རྒྱ་བོད་སྨན་སྦྱོར་ཐོར་བུའི་སྐོར།
ཟློས་མཛོད། ཀྱེ། དགའ་ཆེན་སོགས། ལན་གསུམ། དེ་ནས་སློབ་དཔོན་གྱིས་སྤོས་དང་རྡོར་
དྲིལ་ཐོགས་ནས་དཀྱིལ་འཁོར་ལ་ཕྱོགས་ཏེ། ཧོ། བཅོམ་ལྡན་སོགས། ལན་གསུམ་བརྗོད། དེ་
ནས་སློབ་མ་ལ་གནང་བ་སྦྱིན་པ་ནི། ཧོ། ཁྱོད་ནི་ཚུལ་ཅན་སོགས་བརྗོད། སློབ་དཔོན་གྱིས་
རྡོར་བསྡམས་སློབ་མའི་སྤྱི་བོར་བཞག་ཅིང་དྲལ་ཏེ་ཨོཾ་བཛྲ་བནྡྷ་ཏྲ་ཐ༔
ཞེས་བརྗོད། འབྲུ་
གསུམ་བརྗོད་ཅིང་མེ་ཏོག་འཐོར། ཧཱུཾ་སངས་རྒྱས་ཀུན་གྱི་སོགས། དམ་ཚིག་བསྒྲག འཐུངས་
ཤིག་སོགས་དམ་ཆུ་བླུད། དེ་ནས་ཡེ་ཤེས་དབབ་པའི་སླད་དུ། ཁྱེད་རང་རྣམས་སྤྱན་རས་
གཟིགས་སུ་གསལ་བའི་སྙིང་གར་ཡི་གེ་ཧྲཱིཿདཿདཀར་པོ་འོད་འབར་བ་རེ་བསྒོམ། སློབ་དཔོན་གྱི་
ཐུགས་ཀ་ནས་འོད་ཟེར་ལྕགས་ཀྱུ་ལྟ་བུ་འཕྲོས་ཏེ་སོགས་ནས་སློབ་མའི་སྙིང་ལ་ཞུགས་པའི་
མོས་པ་མཛོད་བར་བརྗོད། རོལ་མོ་དང་བཅས་ཏེ་དབབ་སྔགས་བརྗོད། དེ་ནས་ཁྱེད་རང་
རྣམས་དཀྱིལ་འཁོར་ལ་བསྐོར་བ་ལན་གསུམ་བྱས་ནས་རྒྱལ་ཐེབས་ཀྱིས་ཁྲིད་དེ་ཤར་སྒོ་ནས་
ནང་དུ་ཞུགས་ནས་ལྷ་ཚོགས་ལ་ཕྱག་འཚལ་བའི་མོས་པ་མཛོད། ན་མོ་སོགས། རྗེས་ཟློས་བྱ།
དེ་ནས་ལྷག་པའི་ལྷའི་དངོས་གྲུབ་ཀྱི་མཚན་མ་བརྟག་པའི་དོན་དུ་ཐལ་མོ་སྦྱར་བས་མེ་ཏོག་
ཐོགས་ནས་འདིའི་རྗེས་ཟློས་མཛོད། ཧོ་མེ་ཏོག་རིན་ཆེན་སོགས་བརྗོད། མེ་ཏོག་དོར་ནས། དེ་
ལྟར་མེ་ཏོག་གཙོ་བོ་ལ་བབ་ན་དངོས་གྲུབ་རབ། འཁོར་ལ་འབྲིང་། དཀྱིལ་འཁོར་དུ་ཚུད་
ཙམ་ལ་ཐ་མལ་ཤེས་པར་བྱའོ། །ཧོ་ཇི་ལྟར་སོགས་ཀྱིས་གདོང་གཡོགས་བསལ། ཧོ་དཀྱིལ་
འཁོར་སོགས་ཀྱིས་ལྷ་ངོ་བསྟན། ༀ་པྲ་ཏི་སོགས་ཀྱིས་མིང་བྱང་གཏད། མེ་ཏོག་སྤྱི་བོར་བཅིང་
དེ་ནས་དབང་བསྐུར་དངོས་གཞི་ཞུ་བའི་ཡོན་དུ་མཎྜལ་འབུལ། གསོལ་བ་གདབ་པ་འདིའི་
རྗེས་ཟློས་མཛོད། ཧོ་འཇིག་རྟེན་སོགས། ལན་གསུམ། དེ་ནས་ཡོན་ཏན་ཀུན་ལྡན་བུམ་པའི་
དབང་བསྐུར་བའི་དོན་དུ་ཁྱེད་རང་རྣམས་སྤྱན་རས་གཟིགས་སུ་གསལ་ཞིང་། སློབ་དཔོན་
སྣང་བ་མཐའ་ཡས་སུ་མོས་པར་མཛོད། ལས་རྡོར་གྱིས་བུམ་པ་མདུན་དུ་བཟུང་བ་ལ། སློབ་
དཔོན་གྱི་ཨཿགྷཾ་སོགས་ཀྱིས་མཆོད། སྐྱོན་གྱིས་མ་གོས་སོགས་ཀྱིས་བསྟོད། ཨོྃ་བཅོམ་ལྡན་
སོགས་གནང་བ་ཞུ། ཡང་ཨཎྷཾ་སོགས་ཀྱིས་མཆོད། ཧཱུཾསྒྲིབ་པ་མྱུར་སེལ་སོགས་སྔགས་བཅས་
བརྗོད་ཅིང་བུམ་པ་མགོར་འཇོག རིན་པོ་ཆེའི་བུམ་པ་ནས་སོགས། རིགས་ལྔས་དབུ་བརྒྱན་
651

དབང་བསྐུར་མཚམས་སྦྱོར།
པའི་མོས་པ་མཛོད། ཅེས་དམིགས་པ་ཕོག ཧཱུཾ་འདི་ནི་སོགས་ཀྱིས་བུམ་ཆུ་བླུད། དེ་ནས་ཕྱག་
རྒྱ་ལྷའི་དབང་ནི། ལྷ་སོ་སོའི་སྐུ་སྤྱི་བོར་བཞག་པའི་ཚེ། ལྷ་སོ་སོ་བྱོན་ནས་ཁྱེད་རང་གི་སྤྱི་བོ་
ནས་ཐིམ།
གནས་དྲུག་སོགས་ལ་འཁོད་ཅིང་ཕུང་ཁམས་ལྷའི་ཕོ་བྲང་དུ་གྱུར་པའི་མོས་པ་
མཛོད། ཧཱུཾ་ཐུགས་རྗེ་སོགས་བསྐུར་ཚིག་སྔགས་བཅས་བརྗོད་ཅིང་སོ་སོའི་ཙཀླི་སྤྱི་བོར་བཞག
དེ་ནས་སྙིང་པོ་སྔགས་གི་དབང་བསྐུར་བ་ནི། གསེར་གྱི་ཡིག་དྲུག་མགྲིན་པར་བཞག་པའི་ཚེ།
སྔགས་ཀྱི་ཕྲེང་བ་བྱོན་ནས་ཁྱེད་རང་གི་ལྕེ་ལ་ཐིམ་པས་ངག་སྒྲིབ་དག་པའི་མོས་པ་མཛོད།
ཨོཾ་མ་ཎི་སོགས་བརྗོད། ཕྲེང་བ་སྙིང་ཁར་རེག པདྨ་དཀར་པོ་བྱོན་ནས་སྙིང་ཁར་ཐིམ་པས་
ཡིད་སྒྲིབ་དག་པར་མོས་ཤིག ཨོཾ་སོགས་བརྗོད། པདྨ་སྙིང་ཁར་རེག ཁྱེད་རང་རྣམས་ཐུགས་
ཀར་ཐལ་མོ་སྦྱར་ནས་ཕྱོགས་བཅུའི་སངས་རྒྱས་ལ་དད་པ་བསྐྱེད་པས་སྟོང་ཉིད་སྙིང་རྗེ་
མངོན་དུ་གྱུར་པར་མོས་ཤིག ཨོཾ་སོགས་བརྗོད། དེ་ནས་ཏིང་ངེ་འཛིན་ལ་བརྟེན་ནས་དབང་
བསྐུར་བ་ལ།
དང་པོ་སྐུའི་དབང་ནི་སློབ་མ་རྣམས་ཀྱི་སྤྱི་བོར་ཨོཾ་དཀར་པོ་ཞིག་བསྒོམ་སོགས་
ནས་རྣམ་པར་སྣང་མཛད་དུ་ཀྲོང་གིས་གྱུར་པར་སྒོམས་ཤིག་གི་བར་གྱིས་དམིགས་པ་ཕོག ཨོཾ་
ན་མཿ སོགས་ནས་ཐོབ་པར་ཤོག་ཅེས་པས་རྣམ་སྣང་གི་སྐུ་དང་ཨོཾ་ཡིག་སྤྱི་བོར་བཞག དེ་ལྟར་
རྣམ་སྣང་འོད་དུ་ཞུ་ནས་སྤྱི་བོར་ཐིམ་གཟུགས་ཕུང་རྣམ་སྣང་གི་ངོ་བོར་གྱུར།
བྱས་པས།
དབང་རྟགས་སུ་རྣམ་སྣང་དཔྲལ་བར་བཞུགས་པར་མོས་ཤིག གཉིས་པ་གསུང་དབང་ནི།
སློབ་མའི་མགྲིན་པར་ཨཱཿདམར་པོ་ཞེས་དང་། གསུང་གི་ལྷ་སྣང་བ་མཐའ་ཡས་ཞེས་འདོན་པ་
བསྒྱུར་ནས་གོང་བཞིན་བརྗོད། ཨོཾ་སརྦ་སོགས་བརྗོད་ནས་སྣང་མཐའི་སྐུ་དང་ཨཱཿཡིག་མགྲིན་
པར་རེག དེ་ལྟར་བྱས་པས་སྣང་མཐའ་འོད་དུ་ཞུ་ནས་ལྕེ་ལ་ཐིམ། ངག་སྒྲིབ་དག ངག་སྣང་
མཐའི་ངོ་བོར་གྱུར། དབང་རྟགས་སུ་སྣང་མཐའ་རྣ་ལྟག་གཡོན་དུ་བཞུགས་པར་མོས་ཤིག
གསུམ་པ་ཐུགས་དབང་བསྐུར་བ་ནི། སློབ་བུའི་སྙིང་ཁར་ཡི་གེ་ཧཱུཾ་སོགས་དམིགས་པ་ཕོག ༀ་
སོགས་བསྐུར་ཚིག་བརྗོད། རྡོར་སེམས་དང་ཧཱུཾ་ཡིག་སྙིང་ཁར་བཞག དེ་ལྟར་བྱས་པས་རྡོར་
སེམས་འོད་དུ་ཞུ་ནས་སྙིང་ཁར་ཐིམ། ཡིད་སྒྲིབ་དག ཡིད་རྡོ་རྗེ་སེམས་དཔའི་ངོ་བོར་གྱུར།
དབང་རྟགས་སུ་སྤྱི་གཙུག་ཏུ་རྡོར་སེམས་བཞུགས་པར་མོས་ཤིག བཞི་པ་ཡོན་ཏན་གྱི་དབང་
652

སི་ཏུ་ཆོས་ཀྱི་འབྱུང་གནས་ཀྱི་བཀའ་འབུམ། རྒྱ་བོད་སྨན་སྦྱོར་ཐོར་བུའི་སྐོར།
ནི། སློབ་བུའི་ལྟེ་བར་ཡི་གེ་ཏྲཾ་སོགས་དམིགས་པ་ཕོག ༀ་སོགས་བསྐུར་ཚིག་བརྗོད། རིན་
འབྱུང་དང་ཏཱཾ་ཡིག་ལྟེ་བར་བཞག དེ་ལྟར་བྱས་པས་རིན་འབྱུང་འོད་དུ་ཞུ་ལྟེ་བར་ཐིམ། ཉོན་
སྒྲིབ་དག ཚོར་ཕུང་རིན་ཆེན་འབྱུང་ལྡན་དུ་གྱུར། དབང་རྟགས་སུ་རྣ་ལྟག་གཡས་སུ་རིན་
འབྱུང་བཞུགས་པར་མོས་ཤིག ལྔ་པ་ཕྲིན་ལས་ཀྱི་དབང་ནི། སློབ་བུའི་གསང་གནས་སུ། ཡི་
གེ་ཧཱ་སོགས་དམིགས་པ་ཕོག ཨོཾ་སོགས་བསྐུར་ཚིག་བརྗོད། དོན་གྲུབ་དང་ཧཱ་ཡིག་གསང་
བར་རེག དེ་ལྟར་བྱས་པས་དོན་གྲུབ་འོད་ཞུ་གསང་བར་ཐིམ། ཤེས་བྱའི་སྒྲིབ་པ་དག འདུ་
བྱེད་ཀྱི་ཕུང་པོ་དོན་ཡོད་གྲུབ་པར་གྱུར། དབང་རྟགས་སུ་ལྟག་པར་དོན་གྲུབ་བཞུགས་པར་
མོས་ཤིག དེ་ནས་རྒྱལ་བ་རབ་འབྱམས་ཀྱི་སྤྱི་བླུགས་སུ། ཁྱེད་རང་རྣམས་ཀྱི་གནས་ལྔར་
དཔའ་བོ་འབྲུ་ལྔ་བསམ། དེ་དག་ལས་འོད་ཟེར་འཕྲོས་ཕྱོགས་བཅུའི་བདེ་བར་གཤེགས་པ་
ཐམས་ཅད་རིགས་ལྔའི་རྣམ་པར་སྤྱན་དྲངས་ནས་སོ་སོའི་ས་བོན་ལ་ཐིམ་པའི་མོས་པ་མཛོད།
ཨོཾ་སངས་རྒྱས་སོགས་བསྐུར་ཚིག་ཐམས་ཅད་བརྗོད། དེ་ནས་ཐུགས་ཡེ་ཤེས་ལྔའི་དབང་
བསྐུར་བ་ནི། དཔོན་སློབ་ཐམས་ཅད་ལུས་རྣམ་སྣང་ཆོས་བདུན་བཅས་ནས། ཧོ་རང་སེམས་
ཀྱི་སོགས་ནས་ཙན་ནེ་ཞོག་ཅིག ཅེས་བརྗོད། ཧོ། མ་བཅོས་གཉུག་མའི་སོགས་བརྗོད་ནས་ངོ་
སྤྲད། དེས་དབང་བསྐུར་དངོས་གཞི་གྲུབ་ནས། མཐའ་རྟེན་རང་དོན་གྱི་རྗེས་གནང་སྦྱིན་པ་
ནི། གླེགས་བམ་སོགས་ལག་ཏུ་གཏད་ནས། ཧོཿཐུགས་རྗེ་ཆེན་པོའི་སོགས་བརྗོད། སློབ་མས་
གཙོ་བོས་ཇི་ལྟར་སོགས་ཁས་བླང་། དེང་ནས་བུ་ཁྱོད་སོགས་བརྗོད་པས་གཟེངས་བསྟོད། སྭ་
སྡི། དབུ་ལ་བཀྲ་ཤིས་སོགས་བརྗོད་ནས་བཀྲ་ཤིས་རྟགས་བརྒྱད་དང་། ཐེག་ཆེན་གླང་ཆེན་
སོགས་བརྗོད་ནས་རྒྱལ་སྲིད་སྣ་བདུན་གཏད། མེ་ཏོག་འཐོར། དཔོན་སློབ་ཕྲེང་བ་སྦྲེལ་ནས།
ཧོ་དེང་ནས་བརྩམས་ཏེ་སོགས་བརྗོད་པས། དམ་ཚིག་འབོགས། སློབ་བུས། གཙོ་བོས་ཇི་ལྟར་
སོགས་ལན་གསུམ་རྗེས་ཟློས་བྱ། གཏང་རག་མཎྜལ་འབུལ་བསྔོ་སྨོན་བྱའོ། །དེ་ལྟར་མི་ཏྲ་སྙིང་
ཐིག་གི་དབང་བསྐུར་ཇི་ལྟར་བྱ་བའི་ཚུལ་གྱི་མཚམས་སྦྱོར་ཉུང་ངུ་འདི་ནི་ཟབ་ཆོས་འདིར་
མོས་པ་ཐོབ་པ་སི་ཏུ་བསྟན་པའི་ཉིན་བྱེད་ཀྱིས་འཕེལ་ཚ་བླ་མ་ཆོས་ཀྱི་དབང་ཕྱུག་གིས་
བསྐུལ་བའི་ངོར་ས་བྱི་དབྱུག་ཟླའི་ཡར་ཚེས་ལ་སྦྱར་བ་དགེ་ལེགས་སུ་གྱུར་ཅིག །
653